СҚО-да тракторист-машинист куәліктерін заңсыз беру фактілері анықталды
DATE: 14:38, 02 Қазан 2024 | GMT +5
TITLE: СҚО-да тракторист-машинист куәліктерін заңсыз беру фактілері анықталды
URL: https://kaz.inform.kz/news/sko-da-traktorist-mashinist-kualktern-zansiz-beru-faktler-aniktaldi-042128/
META: DATE: 14:38, 02 Қазан 2024 | GMT +5
TOTAL WORDS: 122
AUTHOR(S):
TEXT: СҚО прокуратурасының мәліметінше, заңнама талаптарын өрескел бұзу фактілері жол қозғалысы қауіпсіздігі саласындағы заң бұзушылықтарды анықтау және олардың жолын кесу бойынша жүргізілген жұмыс барысында анықталған. Ғ. Мүсірепов атындағы ауданның ауыл шаруашылығы бөлімінің лауазымды тұлғасы аудандық соттың былтыр тамыз айындағы қаулысын есепке алмай, көлік құралдарын басқару құқығынан айырылған «Б» есімді адамға осы жылдың сәуір айында тракторшымашинист куәлігін заңсыз берген. Осыған ұқсас заң бұзушылықтар Айыртау, Есіл, Қызылжар, Мамлют, Шал ақын, Тимирязев, Уәлиханов аудандарының және Петропавл қаласының ауыл шаруашылығы бөлімдерінде анықталды. Прокурорлық қадағалау актісі бойынша заңсыздыққа жол берген лауазымды тұлғалар жауапкершілікке тартылып, 2 трактористмашинист куәліктері уәкілетті орган тарапынан тәркіленіп, жойылды. Қалған 12 куәлікті жарамсыз деп тану бойынша жұмыстар жүргізіліп жатыр. Бұған дейін СҚО прокурорлары алимент төлей алмай жүріп, құмар ойынға қомақты қаржы салғандарды анықтағанын жазған едік
